Henning H. Tønsberg

Henning Heyerdahl Tønsberg (født 9. mars 1875 i Kristiania, død 7. oktober 1936 i Eidsvoll) var en norsk apoteker, mest kjent som naturfotograf, skribent og fjellklatrer.Aftenposten morgen - Nekrolog (9. oktober 1936, s.4)

Han var utdannet cand.pharm. (1898) og virket som apoteker i Levanger, Bergen, Kristiania, Kongsberg (1922–1932) og Eidsvoll (1933–1936). Klatreinteressen fikk han av sin far, boktrykker Henning Bødker Tønsberg (d. 1881).

I 1901 besteg han Store Skagastølstind. I 1904 var han blant de fire klatrerne som åpnet de første klatrerutene i Kolsås-massivet: «Kålbladet» i Nedre sydstup og «Bratteggen» i Øvre sydstup. I 1908 var han en av stifterne av Norsk Tindeklub, og ble valgt som klubbens første leder. Han foretok tolv førstebestigninger. Fotografiene som han tok underveis ga ham gullmedalje for natur- og sportsfotografier i 1914.

I Kongsberg  dokumenterte han Kongsberg Sølvverk.Med kamera og klatretau i sølvgruvene. Henning Tønsbergs fotografier fra Kongsberg Sølvverks gruver og kulturlandskap. Katalog til særutstilling i Norsk Bergverksmuseum, Kongsberg, 3. juni-30. september 1993 Disse bildene ga familien til Norsk Bergverksmuseum i 1993. Kongsberg kommune har hedret ham ved å gi en vei navnet Henning Tønsbergs vei.omtale  fra Kongsberg kommune Han skrev ofte artikler for Den Norske Turistforening.Nordlandsbestigninger sommeren 1913 (Moskenesø: Madslitind 17.7., Krokhammertind 18.7., Kamman 20.7, Klokketind (ny rute). Stetind (2. bestigning), Husbyviktinden 30.7.1913), Norsk Tindesport – dens utvikling, og Norsk Tindeklubs nybestigninger 1908 – 1913.  Alle tre i Den Norske Turistforenings årbok (1914)

Hans sønn Henning Tønsberg vant i Holmenkollen (1927), og ble senere apoteker, fjellklatrer og fotograf. 
 Referanser 

Kategori:Norske apotekere
Kategori:Norske fotografer
Kategori:Norske forfattere av reiseskildringer
Kategori:Norske fjellklatrere
Kategori:Personer fra Kongsberg kommune
Kategori:Personer fra Eidsvoll kommune
Kategori:Personer fra Oslo